آمریکا پرزیدنتی دونالد ترامپ، اینگیلیستانین باشکندی لندن‌دا تشکیل ائدیلن ناتو ایجلاسینین آردین‌دان ائتمگی پلانلادیغی مطبوعات توپلانتینی لغو ائده‌رک واشینگتونا دؤنمه قراری آلدی.
ترامپ اجتماعی مئدیا حسابین‌دان ائتدیگی آچیقلامادا، بوگونکو (دونکی) ییغینجاق‌لار بیتدیگینده واشینگتونا قاییداجاغام.
ناتونون (ایجلاسین) بیتیشینده مطبوعات کونفرانسی دوزنلمیه‌جگیم. چونکی سون 2 گونده چوخ سایدا ائتدیک. دئدی.
مئدیا قورولوشو سی.ان.ان، بو قرارین کانادا، فرانسیز و اینگیلیس لیدرلری‌نین، آمریکا باشقانی‌نین سوال-جواب‌لی اوزون مطبوعات کونفرانسییلا دالغا کئچمسیله علاقه‌دار گؤرونتو‌لرین آردین‌دان آلیندیغینی اؤنه سوردو.
ترامپ، اؤزویله لاغ کئچدیگی بیل‌دیریلن کانادا باش ناظیری جاستین ترودو حاقیندا، ایکی اوزلو بیری ایفاده‌سینی ایستیفاده ائتمیشدی. کانادانین ناتودا آلینان قرارا باخمایا‌راق عمومی یورد ایچی گلیری‌نین یوزده 2سینی ساوونمایا آییرمادیغینا ایشاره ائدن ترامپ، حقیقتن (ترودونون) یوزده 2نی اؤدمدیغینی سؤیلدیم. ظنّیمجه بون‌دان خوشبخت اولمادی. آچیقلاماسینی ائتدی.
اولوسلار آراسی مطبوعاتدا ترودو، اینگیلیستان باش ناظیری بوریس جانسون و فرانسا پرزیدنتی امانوئل ماکرون‌ون، کرالیچا 2. الیزابت‌ین بوکینگهام ساراییندا تشکیل ائدیلن ضیافتده آرا‌لاریندا شوغلوق ائتدیغی گؤرونتو‌لر اورتایا چیخمیشدی. لیدرلرین ترامپ حاقیندا دانیشدیغی ایره‌لی سورولموشدو.
